Volkswagen Xitoydan 2 mingga yaqin avtomobilini chaqirib oladi

Germaniyaning Volkswagen avtokonserni dasturiy ta’minot tizimidagi muammolar tufayli 1950 ta dizelli avtomobilini Xitoydan chaqirib oladi. Bu haqda “RBK” xabar beradi.

Volkswagen’ning ma’lum qilishicha, 1946 ta Tiguan krossoveri va to‘rtta Passat B6 sedani chaqirib olinadi. Kompaniya vakilining so‘zlariga qaraganda, hozirda nosozliklarni bartaraf etish bo‘yicha texnik yechimlar ishlab chiqarilmoqda va u Xitoy hukumati tasdiqlashi uchun taqdim etiladi.
O‘tgan hafta avtokonsern Avstraliyadan 90 ming avtomobilining chaqirib olinishi haqida ma’lum qilgan edi.